Louis Guillaume Valentin Dubourg

**Louis-Guillaume-Valentin DuBourg** (født 10. januar 1766 i Cap-Français i den franske kolonien Saint-Domingue [senere Haiti], død 12. desember 1833 i Besançon i Frankrike) var en sulpicianerprest som var apostolisk administrator (1812) deretter biskop av det gamle *Diocèse de la Louisiane et des Deux Florides*, må Louisianaterritoriet og med det gamle Spansk Florida eller Vest- og Øst-Florida, før han returnerte til Frankrike som biskop av Montauban (1826) og deretter erkebiskop av Besançon.
## Liv og virke
### Bakgrunn
Han var sønn av en fransk kaffeplantasjeeier i Saint-Domingue, men bodde bare to år på øya før familien sendte ham tilbake til besteforeldrene i Bordeaux i Frankrike. Han studerte i Bordeaux og ble deretter sendt til Saint-Sulpice-seminaret i Paris i 1786.

### Prest
I mars 1790 ble han ordinert til prest, og ble direktør for sulpicianernes hus i Issy (deres småseminar).

I august 1792, etter at sulpicianerne på grunn av forfølgelsene under «skrekkveldet» under den franske revolusjon spredte seg nærmest for alle vinder, søkte han tilflukt i Spania. Syv måneder etter fader Dubourgs ankomst i Spania, var det landet hjem til 6322 flyktede franske prester. Det franske presteskapet ble mistenkt for jansenisme og gallikanisme, og det førte til at den spanske konge begrenset deres utøvelse i messetjenesten og forbød dem å inneha offentlige verv eller undervisning. For å gjøre vondt verre gjorde krigserklæringen mellom Spania og Frankrike i 1793 de landflyktige til potensielle fiender. 

Denne kombinasjonen av vanskeligheter tvang de franske geistlige landsflyktige til å reise videre til andre steder.  Fader,Dubourg dro således til Baltimore i USA i 1794. I 1796 ble han president for kollegiet i Georgetown, et seminar som var blitt grunnlagt i 1789 av jesuittene i den amerikanske hovedstaden i Washington, for å utdanne katolske prester. På slutten av 1798 opprettet han *kollegiet Sainte-Marie* i Baltimore.

### Apostolisk administrator av Louisiana og de to Florida
I 1812 ble han utnevnt til apostolisk administrator i Louisiana og flyttet til New Orleans, som da var omkjempet i 1812-krigen mellom USA og England, og også involvert i den samtidige Creekkrigen.

I 1816-17 var han i Frankrike, og under europaoppholdet ble han bispeviet i Roma. Han inviterte en rekke religiøse kongregasjoner til Louisiana til å ta seg spesielt av utdanningen til indianerbefolkningen.

Han møtte nonnene Madeleine-Sophie Barat og Philippine Duchesne fra kongregasjonen Søstrene av Det hellige hjerte (*Société du Sacré-Cœur de Jésus*). Søstrene av Det hellige hjerte svarte på hans kallelse, og søster Philippine Duchesne dro til Louisiana med en gruppe nonner den 8. februar 1818. Han reiste tilbake til Amerika selv i følge med fader Charles de la Croix, som han hadde presteviet i Gand (Gent) ogskulle tiltre som misjonsprest i Florissant i det som i dag er delstaten Missouri, og vendte tilbake til bispedømmet sitt hvor han viet seg til den materielle omorganisering av kirken, til omvendelsen av indianerne.

I 1823 konsulterte han politikere i Washington, blant dem forsvarsminister John C. Calhoun om utdannelsen av indianerbarn i hans bispedømme. Under samtalen foreslo Calhoun at jesuittene i Georgetown ble tilkalt, og fader Charles Neale, jesuittenes superior i Maryland, samtykket. 

I 1825 innrakte han sin avskjed. Han ble da gjort til apostolisk vikar for Mississippi (elvedalen) for noen måneder.

### Biskop av Montauban
13. august 1826 ble han utnevnt til biskop av Montauban. I dette bispedømmet preget av en sterk protestantisk minoritet viste biskop Dubourg seg som en meget aktiv biskop. 
### Erkebiskop av Besançon
Ved dekret av 15. februar 1833 ble han overført til erkebispedømmet Besançon, takket være sitt vennskap med kong Louis-Philippe I. Han ble installert der 10. oktober 1833. Hans knappe tgjenstående levetid i erkebispeembetet var preget av opprettelsen av småseminarer, det ene i Vesoul, det andre i Consolation. Han bidro også til opprettelsen av en blandet høyskole i Marnay.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Kardinal Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1753–1816)*1775
* Biskop *Louis-Guillaume-Valentin Dubourg* (1766–1833) *1815

## Litteratur
* René Surugue: *Les archevêques de Besançon. Biographies et portraits*, Besançon, 1931
* Annabelle Malville: *Louis William Dubourg*, Chicago, 1986, 2 vol.
* Claude Fohlen: « Un éphémère archevêque de Besançon : Mgr Louis Valentin Guillaume Dubourg 1766-1833 », *Mémoires de la Société d'Émulation du Doubs*, 1992, s. 117-125

## Referanser


## Eksterne lenker
* 
* Biografi på The Cardinals of the Holy Roman Church